open-index/open-wikipedia-markdown huggingface dataset:
Hudec

**Hudec** je slovenské a české priezvisko.

## Známi nositelia
* Adam Hudec (* 1949), slovenský hudobný skladateľ, dirigent, spevák, moderátor
* Alois Hudec (19081997), český gymnasta
* Imrich Hudec (19141999), slovenský lekár
* Ivan Hudec (* 1947), slovenský politik a spisovateľ
* Jaromír Hudec (* 1936), český hokejista
* Jiří Hudec (* 1964), český atlét
* Jiří Hudec (skladateľ) (19231996), český skladateľ, dirigent, organista
* Josef Hudec, (18731957), československý politik a poslanec
* Jozef Hudec, viac osôb
* Juraj Hudec (18581920), slovenský staviteľ, podnikateľ
* Karel Hudec (19272017), český zoológ, ornitológ
* Konštantín Hudec (19011952), slovenský učiteľ, muzikológ, hudobný historik
* Ladislav Hudec, viac osôb
* Martin Hudec (futbalista) (* 1982), český futbalista
* Maximilián Hudec (18361891), slovenský evanjelický kňaz, učiteľ a hudobný skladateľ
* Michal Hudec (* 1979), slovenský hokejista 
* Milan Hudec (* 1947), slovenský futbalista
* Miroslav Hudec (* 1951), český psychológ a politik
* Pavel Hudec Ahasver (* 1941), fotograf 
* Petr Hudec (1966), český futbalista
* Petr Huděc (19402005), český futbalový tréner 
* Stanislav Hudec (* 1982), slovenský hokejista 
* Štefan Hudec, viac osôb

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
Ladislav Hudec

**Ladislav Hudec** môže byť:

* architekt pochádzajúci zo Slovenska (18931958), pozri Ladislav Hudec (architekt)
* slovenský futbalista, tréner (* 1957), pozri Ladislav Hudec (futbalista)

Hudec, Ladislav
Letisko Varšava-Modlin

**Letisko Varšava-Modlin** (IATA: **WMI**, ICAO: **EPMO**) je medzinárodné letisko, ktoré bolo pôvodne vojenskou základňou. Pôvodne ho otvorilo Nemecko v roku 1940 ako leteckú základňu po invázii do Poľska. Po nemeckej kapitulácii v roku 1945 bolo letisko prevedené pod sovietsko-poľskú kontrolu. Letecká základňa sa uzavrela v roku 2000, pretože sa považovala za bezpečnú pre ďalšie operácie. Nakoniec bola zmenená na komerčné letisko.

Nachádza sa 40 km severne od centra Varšavy v meste Nowy Dwór Mazowiecki a má maximálnu kapacitu približne 2 - 2,3 milióna cestujúcich ročne. Letisko využívajú nízkonákladoví dopravcovia obsluhujúci Varšavu. Od roku 2017 je letisko piatym najrušnejším letiskom v Poľsku s 2 932 639 cestujúcimi, ktorí v súčasnosti využívajú výlučne spoločnosť Ryanair. Letisko sa však pomaly otvára ďalším leteckým spoločnostiam, ako je napríklad miestna spoločnosť Enter Air so sídlom vo Varšave, zatiaľ však iba pre sezónne lety. Hlavným medzinárodným letiskom mesta je však varšavské Chopinovo letisko.

## Vybavenie
### Terminál
Na letisku sa nachádza nová jednopodlažná budova terminálu pre cestujúcich, ktorá obsahuje všetky odletové a príletové zariadenia a niektoré obchody. Na odbavovacej ploche sú stojany pre 10 lietadiel, pretože tu nie sú tzv. prúdové mosty, na nástup sa používajú autobusy a pešie nástupiská.

### Dráha
Letisko má jednu asfaltovú dráhu dlhú 2 500 m a širokú 60 m v nadmorskej výške 104 m, ktorá má po celej svojej dĺžke aj paralelnú rolovaciu dráhu.

## Iné projekty

## Zdroj

Kategória:Letiská v Poľsku
Kategória:Doprava vo Varšave
Ladislav Hudec (futbalista)

**Ladislav Hudec** (* 4. január 1957, Bratislava) je bývalý československý futbalista, záložník. Po skončení aktívnej kariéry pôsobí ako tréner.

## Futbalová kariéra
Hral za Inter Bratislava. V česko-slovenskej lige nastúpil na 257 zápasov a dal 19 gólov. V Pohári UEFA nastúpil v 9 zápasoch a dal 1 gól. Za dorasteneckú reprezentáciu v 17 zápasoch, za juniorskú reprezentáciu do 21 rokov nastúpil v 17 zápasoch. Potom hrával v Bergu, v Rakúsku. Medzi rokmi 19911994 hral za FC Petržalka.

## Trénerská kariéra
* 19871991 - riaditeľ futbalovej akadémie ŠK Slovan Bratislava
* 19941995 - PŠC Pezinok
* 19951997 - Al Ahlí U19 - Spojené arabské emiráty
* 19971998 - Al Nahda Damman U19, Al Nahda Damman „A“ (asistent)
* 19992000 - FO ŽP Šport Podbrezová
* 20012003 - DAC Dunajská Streda
* 20032005 - SR U17 a SR U16, Juniorská reprezentácia SR
* 20052006 - AS Trenčín
* 20062008 - ŠK Slovan Bratislava (asistent)
* 20082010 - FK Senica
* 20102013 - Spartak Myjava
* 2014 - FC Nitra

## Rodina
Má troch synov, Filip je volejbalový manažér, Michal je hokejista.

## Referencie

## Externé odkazy
* Spomienky trénera na grécke peklo: Diabli po nich hádzali pomaranče, hádka kvôli Akropole!, sportky.zoznam.sk

## Zdroj
* 
* 

Kategória:Česko-slovenskí futbalisti
Kategória:Slovenskí futbalisti
Kategória:Slovenskí futbaloví tréneri
Kategória:Futbaloví stredopoliari
Kategória:Hráči FK Inter Bratislava
Kategória:Hráči FC Petržalka 1898
Kategória:Osobnosti z Bratislavy
Múzeum Vojtecha Löfflera

**Múzeum Vojtecha Löfflera** je múzeum súčasného umenia nachádzajúce sa v Košiciach. Múzeum bolo zriadené mestskou časťou Košice - Staré Mesto dňa 17. decembra 1993. Múzeum prezentuje expozíciu významného košického sochára Vojtecha Löfflera. Expozíciu venoval Vojtech so svojou manželkou Klárou Schönherz mestu.

Múzeum bolo dňa 8. februára 2002 rozšírené o bývalú obytnú časť objektu v ktorom sa nachádza. Časť múzea bola zrekonštruovaná v roku 2014.

## Expozícia
Stála expozícia múzea predstavuje výber z viac ako 2000 exponátov jedinečnej zbierky Vojtecha Löfflera. V múzeu sa nachádza zbierka ľudovej keramiky a hrnčiarstva, v ktorej veľmi významné miesto zaujímajú exponáty hollóházskej produkcie druhej polovice 19. storočia, ale aj muránskej, holíčskej a kremnickej proveniencie.

Okrem pomerne veľkej časti svojej tvorby, daroval umelec mestu aj veľmi ojedinelú zbierku autoportrétov rôznych výtvarných umelcov. V tejto zbierke autoportrétov maliarov nájdeme najmä množstvo predstaviteľov známej *Košickej výtvarnej školy*.

Ďalším nosným programom múzea je okrem stálej expozície aj príprava a realizácia výstavných projektov zameraných na:

* mapovanie aktuálneho smerovania súčasnej výtvarnej scény,,
* prezentáciu výsledkov mladej, respektíve nastupujúcej generácie výtvarníkov,
* šírenie kultúrnych hodnôt v stredoeurópskom regióne.

## Knižnica
Darovacia zmluva, podľa ktorej vzniklo múzeum, obsahovala taktiež požiadavku uchovať autorovu súkromnú knižnicu. Súbory kníh boli uložené v trojdielnej neogotickej knižnici z 19. storočia, ktorá v minulosti bola súčasťou stálej expozície múzea. Spracovaný knižničný fond bol neskôr presunutý do novovytvoreného priestoru pri pamätnej izbe Vojtecha Löfflera.
 
Knižnica obsahuje viac ako 2000 kníh z oblasti výtvarného umenia, kultúry, histórie, náboženstva a geografie. V tejto knižničnej zbierke sú uložené diela prevažne slovenskej, maďarskej a nemeckej produkcie, od začiatku 18. storočia.

## Referencie

## Externé odkazy

* Oficiálny web múzea

Kategória:Múzeá v Košiciach
Kategória:Múzeá na Slovensku
Kategória:Galérie na Slovensku
Kategória:Organizácie založené v 1993
Kategória:Košice - Staré Mesto
Kategória:Múzeá v Košickom kraji
Odbočka

**Odbočka** môže byť:
* miesto vetvenia železničnej trate mimo stanice, pozri odbočka (železnica)
* krátka turistická trasa, ktorá na jednom konci navädzuje na hlavnú turistickú trasu a na druhom konci spravidla nie je priechodná, pozri odbočka (turistické značenie)
* výjazd z diaľnice, rýchlostnej cesty, vedľajšej alebo hlavnej pozemnej komunikácie, pozri výjazd
* odbočka iného vedenia, pozri pod potrubie alebo elektrické vedenie
Odbočka (železnica)

[náhľad|Odbočka [Skochovice (Vrané nad Vltavou)|Skochovice na železničnej trati 210, kde sa táto trať vetví na trať do Měchenic a ďalej do Dobříšu a trať do Davle a ďalej do Čerčan. Koľaj v ľavej časti snímku prislúcha trati do Dobříšu a koľaj v pravej časti snímku prislúcha trati do Čerčan. V pozadí je výhybka, kde sa obidve trate rozdeľujú a budova odbočky, v ktorej koná signalista svoju službu.]]
**Odbočka** je dopravňa s koľajovým rozvetvením na trati, umožňujúca prechod vlakov z jednej trate na druhú. Niektoré odbočky však nemusia byť dopravňou, ak neslúžia pre riadenie sledu vlakov, prípadne môžu byť dopravňou len pre vlaky určitého smeru.

Odbočka môže byť tiež dočasne zriadená pri výlukových prácach na dvojkoľajových tratiach, kde takáto odbočka slúži k prechodu medzi dvojkoľajovým a jednokoľajovým úsekom (tj. s jednou vylúčenou koľajou). Takéto odbočky boli až do 90. rokov 20. storočia nazývané výhybňami.

## Zdroj

Kategória:Železničné dopravne a zastávky
Latinský patriarchát Jeruzalema

**Latinský patriarchát Jeruzalema** alebo **Latinský jeruzalemský patriarchát** () je diecézou, patriarchátom rímskokatolíckej cirkvi vo Svätej zemi (Izrael, Palestína, Jordánsko, Cyprus) so sídlom v Jeruzaleme. 

Na jeho čele stojí latinský patriarcha, pod ktorého cirkevnú správu spadajú najmä latinskí kresťania cudzieho pôvodu usadení vo Svätej zemi. Melchitskí katolíci ako východná cirkev ''sui generis'' pôsobiaca aj na jeho území majú ako hlavu vlastného patriarchu, ktorý nie je latinským patriarchom ale patriarchom východnej cirkvi pridruženej k Rímu.

## História
Patriarchát bol založený v roku 1099 v súvislosti so vznikom križiackeho Jeruzalemského kráľovstva. Pre historické udalosti sa však Katolícka cirkev v jeruzalemskom patriarcháte nikdy zásadne nerozvinula. V 13. storočí spolu so zánikom križiackych štátov zanikla aj osobitná jurisdikcia patriarchátu, ktorý naďalej existoval len ako čestný titul. Náboženský život kresťanov v Jeruzaleme následne riadil pravoslávny patriarcha, ktorý sa vrátil z konštantínopolského exilu. Latinský patriarchát bol obnovený až po zmene politickej situácie v Osmanskej ríši pápežom Piom IX. v roku 1847. Narozdiel od patriarchov východných cirkví pridružených k Rímu, ktorých volia miestne synody, bol (a je) jeruzalemský latinský patriarcha menovaný priamo pápežmi. Prvým patriarchom obnoveného patriarchátu bol Giuseppe Valerga. Súčasným patriarchom je Talian Pierbattista Pizzaballa menovaný do úradu pápežom Františkom v októbri 2020.

## Zoznam patriarchov od obnovenia v 19. storočí
Údaje podľa:
* Giuseppe Valerga (18471872)
* Vincenzo Bracco (18731889)
* Luigi Piavi (18891905)
* Filippo Camassei (19061919)
* Luigi Barlassina (19201947)
* Alberto Gori (19491970)
* Giacomo Beltritti (19701987)
* Michel Sabbah (19872008)
* Fouad Twal (20082016). 
* Pierbattista Pizzaballa (od 2016 ako administrátor, od 2020 ako patriarcha)

## Referencie

Kategória:Kresťanstvo v Izraeli
Kategória:Kresťanstvo na Cypre
Kategória:Rád Božieho hrobu
Kategória:Križiaci (dejiny)
Žížala

**Žížala** (zastarano aj: *žížal*; najmä ako červ aj *žúžala*) je bohemizmus, ktorý môže znamenať:
* staršie alebo nárečovo: červ a/alebo hlísta a/alebo hmyz a/alebo plaz, pozri červ, hlísty, hmyz, plazy
* staršie: obrúčkavec
* nesprávne alebo staršie: dážďovka (napr. ako starý slovenský názov rodu *Lumbricus*) 

## Zdroje
Ján Xifilinos

**Ján Xifilinos** alebo **Ióannes Xifilinos** () môže byť:

* konštantínopolský patriarcha v rokoch 10641075, pozri Ján VIII. (konštantínopolský patriarcha)
* byzantský mních, synovec rovnomenného patriarchu, pozri Ján Xifilinos (mních)

## Referencie

Xifilinos, Ján
Algor

**Algor** je slovenská black metalová hudobná skupina z Nového Mesta nad Váhom, ktorá vznikla v roku 1998. Názov skupiny pochádza z latinského slova "algor", čo znamená mráz. Kapela vydala 2 štúdiové albumy, 3 demo albumy a dva split albumy.

## Členovia skupiny

### Súčasná zostava

* Aldaron – spev, gitara, basgitara, klávesy (1998 – súčasnosť)

* Miroslav "Slavfist" – bicie (1998 – súčasnosť)

### Hudobníci hrajúci naživo

* Stanislav Roháček  – basgitara (2010 – súčasnosť)
* Oliver Belej – gitara (2015 – súčasnosť)
* Martin Pikna - elektrická gitara (2025 január - súšasnosť)

## Diskografia

### Štúdiové albumy

* 2003 *[[Úder pohanského hnevu]]*
* 2013 *[[Hierofánia (album)|Hierofánia]]*

### Demá

* 1999 *Emptiness*
* 2001 *Promo 2000/2001*
* 2010 *Promo 2010*

### Split nahrávky

* 2005 *Heathen Brotherhood*
* 2011 *Algor / Ruin of Hedonism*
* *2021 Za Prahom Vzdialených Svetov...*

Kategória:Slovenské blackmetalové hudobné skupiny
Richard Marko

Ing. **Richard Marko** (* 6. marec 1973, Košice) je slovenský podnikateľ, generálny riaditeľ a spolumajiteľ spoločnosti ESET. Absolvoval štúdium na Fakulte elektrotechniky a informatiky Technickej univerzity v Košiciach, kde získal červený diplom a cenu rektora. Je spoluautor pokročilej heuristiky, ktorá významne prispela k technikám detekcie škodlivého kódu. Vo firme ESET pracuje od roku 1996, generálnym riaditeľom sa stal roku 2011, a hneď získal titul „IT osobnosť roka“, o 4 roky neskôr cenu „Najrešpektovanejší CEO“. Titul obhájil aj v rokoch 2018 a 2019, teda *Najrešpektovanejším CEO* bol trikrát. V apríli 2020 sa stal čestným prezidentom združenia *Business Leaders Forum*.

## Referencie

## Iné projekty

## Externé odkazy
* Richard Marko: Potrebujem vidieť súvislosti, rozhovor v magazíne TREND (2015)
* Richard Marko : ESET – slovenský ESET chráni celý svet, rozhovor na portáli TECHBOX.sk (2018)

Kategória:Slovenskí informatici
Kategória:Slovenskí manažéri
Kategória:Slovenskí podnikatelia
Kategória:Absolventi Fakulty elektrotechniky a informatiky Technickej univerzity v Košiciach
Kategória:Osobnosti z Bratislavy
Kategória:ESET
Alois Král (speleológ)

náhľad|Hrob Aloisa Krála v Tišnove
**Alois Král** (* 30. júl 1877, Senetářov† 27. február 1972, Tišnov) bol moravský speleológ, objaviteľ Demänovskej jaskyne slobody na Slovensku.

## Život
Alois Král sa narodil v obci Senetářov v Moravskom krase. Po vyštudovaní učiteľského ústavu v Brne učil na moravsko-slovenskom pomedzí. Tu okrem iného pod vplyvom Leoša Janáčka zbieral folklórne piesne.

Krála zaujala práca Karla Absolona a od roku 1904 s ním skúmal jaskyne v Moravskom krase a na Balkáne. Oblasť Demänovskej doliny a Demänovskú ľadovú jaskyňu prvýkrát navštívil roku 1913, ale svoj najväčší objav urobil až v roku 1921: 3. augusta s miestnymi pomocníkmi Adamom Mišurom, Otom Hrabalom a Jarmilou Vránovou prenikol cez vyschnutý ponor Demänovky do novo objavených priestorov Demänovskej jaskyne slobody.

Po objave jaskyne sa Král presťahoval na Slovensko, kde sa plne venoval speleológii. Organizoval sprístupňovanie Demänovskej jaskyne slobody, ale aj prieskum jaskýň v Jánskej doline. Trvalo sa venoval propagácii jaskyniarstva a v rokoch 1923 - 1930 na území Česko-Slovenska prednášal a usporadúval premietania filmov z Demänovskej doliny. Alois Král spolupracoval tiež s Rudolfom Těsnohlídkom, ktorý vydal roku 1926 prvého jaskyniarskeho sprievodcu po Demänovej.

Po odchode do penzie v roku 1932 sa Král presťahoval do Tišnova, kde žil do svojej smrti v roku 1972 a kde je aj pochovaný.

Na počesť Aloisa Krála je pomenovaná *Králova galéria*, bohato zdobené poschodie v Demänovskej jaskyni slobody, a *Králova jaskyne* v kopci Květnice v Tišnove.

Alois Král je čestným občanom Tišnova.

## Referencie


## Zdroje
* Alois Kráľ našiel perlu - Demänovskú jaskyňu.

## Iné projekty

Kategória:Českí pedagógovia
Kategória:Českí jaskyniari
Sony Vision-S

**Sony Vision-S** je koncept elektrického sedanu od Sony. Predstavený bol na veľtrhu spotrebnej elektroniky CES v januári 2021. Technologický gigant na aute spolupracuje s viacerými partnermi, vrátane automobilky Magna Steyr.

## Dizajn a technológie
Firma predstavuje elektromobil Vision-S ako technológiami nabité auto s množstvom funkcií. Vybavené bude najrôznejšími funkciami, vrátane autonómneho riadenia, ktoré zabezpečí až 40 senzorov, vrátane CMOS, technológie LIDAR, radarov a ďalších kamier. V interiéri je umiestnená trojica displejov po celej dĺžke palubnej dosky. Systém vozidla má byť pripravený na rozpoznávanie tváre či na ovládanie gestami a hlasom.

V poslednom zverejnenom videu na CES 2021 ukazujú zákulisie vývoja mechanických častí, ale aj hlavne softvéru. Chýbať by tu nemala podpora pre hranie PlayStation. Nie je však jasné, či bude konzola zabudovaná priamo v aute alebo pôjde iba o cloudové hranie.

Sony Vision-S je vybavené dvojicou elektromotorov s kombinovaným výkonom 400 kW. Vďaka tomu dokáže zrýchliť z 0 na 100 km/h za 4,8 sekundy a maximálna rýchlosť je 240 km/h. Na prelome rokov 2020 a 2021 začalo testovanie na verejných cestách v okolí rakúskeho mesta Graz.

## Referencie

Kategória:Športové sedany
Kategória:Automobily strednej triedy
Kategória:Automobily s pohonom 4 × 4
Kategória:Automobilové koncepty
Mamutia jaskyňa

**Mamutia jaskyňa** môže byť slovenský ekvivalent názvov jaskýň:
*Mammoth Cave (viacero rôznych jaskýň - niekoľko v USA a jedna v Austrálii)
*Mammuthöhle (dve rôzne jaskyne  - jedna v Nemecku a jedna v Rakúsku)
*Jaskinia Mamutowa (jaskyňa v Poľsku)
*Mamontovaja peščera (iný názov jaskyne Emine-Bair-Chosar na Kryme)
Smart (producent)

**Tomáš Lacko**, známy pod umeleckým menom **Smart**, je slovenský hudobný producent, DJ a rapper. Je aj členom bratislavskej hip hopovej skupiny DMS, s ktorou vydal jedno EP (*[[Teraz už naozaj]]*) a šesť albumov (*[[Čo sa stalo?!]]*, *[[MMXV]]*, *[[Prepáčte (Official)]]*, *[[MDMS]]*, *[[HUHU]]*, *[[TRAPOHORY|TRAPOHORY, RAPutačné Riziko]]*).

Mimo svojej skupiny má na svojom konte ďalšie tri albumy, jeden album z roku 2014 so známym srbským rapperom Škabom zo známej skupiny (Beogradski Sindikat) a ďalšie dva z roku 2023 1982 Palms Blvd. s producentom gliwre. V roku 2024 vydal s kolegom zo skupiny s Damem album TRAPOHORY, na ktorom aj rapuje a o rok na to v roku 2025 spolu vydali album RAPutačné Riziko.

## História
V roku 2008 vydali ako skupina DMS spoločné EP *Teraz už naozaj*, kde produkoval 5 piesní. Touto nahrávkou sa dostali do širšieho povedomia ľudí v Dúbravke a celkovo v Bratislave. V roku 2011 vydala skupina DMS svoj debutový album s názov *Čo sa stalo?!*, ktorý vyšiel pod vydavateľstvom *Gramo Rokkaz* a Smart mal na ňom tentokrát na starosti až 9 beatov. Do roku 2013 bola skupina DMS (Separ, Dame, Smart) členmi vydavateľstva *Gramo Rokkaz*. V roku 2015 vydali svoj druhý album s názvom *[[MMXV]]*, ktorý dostal platinovú platňu a v Rukahore awards 7 rúk z 10. Smart je na tomto albume autorom 11 beatov. V roku 2018 vydali album *[[Prepáčte (Official)]]* ,kde Smart prvýkrát začal s rapom. V roku 2019 vydala skupina album *[[MDMS]] a v roku [[2021]] album [[HUHU]]. Na všetkých ďalších albumoch môžme počut Smarta rapovať.*

## Graffiti
Smart začal s tvorbou graffiti v roku 1995. V roku 1997 založil KGB crew a dnešná zostava je Smart, Separ, Ruyns, Lepak, Rems a Coed.

## Diskografia

##### Albumy skupiny DMS

Kategória:Slovenskí hudobní producenti
Kategória:Osobnosti z Bratislavy
Mamutia jaskyňa (Kentucky)

**Mamutia jaskyňa** alebo **Mammoth Cave** (angl. *Mammoth Cave*; iné názvy pozri nižšie v texte článku) je v širšom zmysle jaskynný systém v štáte Kentucky v USA nachádzajúci sa jednak vo východnej časti Národného parku Mammoth Cave a jednak východne od tohto parku na súkromných pozemkoch.  Mamutia jaskyňa v užšom zmysle je len jedna z hlavných jaskýň tohto jaskynného systému.

## Mamutia jaskyňa v širšom zmysle
Ide o najdlhší jaskynný systém na svete; je dlhý , z toho je však verejnosti sprístupnená len veľmi malá časť (prostredníctvom početných prevažne umelých vchodov). Jaskynný systém pozostáva z týchto jaskýň či jaskynných systémov: 
**v Národnom parku Mammoth Cave*:
****Mamutia jaskyňa** (**Mammoth Cave**) v užšom zmysle 
**Flint Ridge Cave System (po slovensky aj: Systém Flint Ridge)
**Joppa Ridge Cave System, t.j. Proctor Cave a Morrison Cave 
**mimo Národného parku Mammoth Cave*: Roppel Cave 
Pôvodne systém tvorila len Mamutia jaskyňa v užšom zmysle, známa najneskôr od začiatku 19. storočia. V roku 1972 bolo nájdené spojenie medzi Mamuťou jaskyňou v užšom zmysle a jaskynným systémom Flint Ridge a takto vzniknutý spoločný jaskynný systém sa volal Mamutia jaskyňa (v širšom zmysle) alebo presnejšie **Mammoth Cave System** (po slovensky: **jaskynný systém Mamutia jaskyňa**, **jaskynný systém Mammoth Cave**), **Flint Mammoth Cave (System)**, **Flint Ridge-Mammoth Cave System** či **Mammoth-Flint Ridge Cave System**. V roku 1979 sa našlo spojenie medzi jaskyňami Proctor Cave a Morrison Cave, ako aj spojenie týchto jaskýň s Mamuťou jaskyňou v užšom zmysle. V roku 1983 sa našlo spojenie medzi Mamuťou jaskyňou v užšom zmysle a jaskyňou Roppel Cave, čím vznikol jaskynný systém v jeho dnešnej podobe. Tento dnešný jaskynný systém (t.j. vrátane Roppel Cave) sa volá Mamutia jaskyňa (v širšom zmysle) alebo presnejšie **Mammoth Cave System**, **Flint Ridge-Mammoth-Joppa Ridge-Roppel Cave System** či **Flint-Mammoth-Roppel-Cave System**. Niektorí autori dodnes pokračujú vo vyššie spomínanej terminológii zo 70. rokov, čiže rozlišujú medzi jaskynným systémom Mamutia jaskyňa (=jaskyne na území Národného parku Mammoth Cave) a jaskyňou Roppel Cave.

## Mamutia jaskyňa v užšom zmysle

Mamutia jaskyňa (Mammoth Cave) v užšom zmysle sa nachádza sa vo vápencoch z obdobia karbón, uložených v takmer úplne vodorovných vrstvách. Jaskyňou pretekajú aj podzemné rieky, ktoré vychádzajú v podobe mohutných prameňov na povrch a ústia do povrchových riek (najmä do rieky Green River). Jaskyňa pozostáva z piatich úrovní ležiacich pod sebou. Tieto úrovne sú vlastne veľké chodby s malým spádom, ktoré sú pospájané kolmými šachtami hlbokými do 50 m a širokými do 10 m. Cez tieto šachty preniká voda z povrchu až na najspodnejšiu úroveň. V jaskyni sa vyskytujú aj podzemné jazerá (Crystal Lake, Lake Lethe a i.) a známe sú tu aj rozsiahle dómy, priepasti a pestro sfarbené kvapľové útvary.

## Referencie

Kategória:Jaskyne v USA
Kategória:Geografia Kentucky
Filip Kuffa

Ing. et. Ing. **Filip Kuffa** (* 3. október 1987, Kežmarok) je slovenský lesník, politik, od októbra 2023 štátny tajomník na Ministerstve životného prostredia a poslanec Národnej rady SR za stranu SNS. V súčasnosti (2023) pôsobí ako podpredseda strany.

## Životopis
Po absolvovaní cirkevného gymnázia, študoval na Technickej univerzity vo Zvolene, kde úspešne vyštudoval v odboroch lesníctvo, aplikovaná zoológia a poľovníctvo. Po vysokej škole pracoval v Žakovciach, v Inštitúte Krista Veľkňaza a neskôr bol zamestnaný v lesníckom sektore. 

## Pôsobenie v politike
Je členom politickej strany ŽIVOT. Roku 2019 kandidoval vo voľbách do európskeho parlamentu. V parlamentných voľbách v roku 2020 kandidoval na kandidátke ĽSNS a bol zvolený do NR SR. Získal 10 559 preferenčných hlasov. Okrem neho boli zo strany ŽIVOT – NS zvolení aj poslanci Štefan Kuffa a Tomáš Taraba. Po veľmi krátkom pôsobení v klube ĽSNS a politických nezhodách odtiaľ odišli. V rámci NR SR pôsobil vo výbore pre pôdohospodárstvo a životné prostredie prostredie. V roku 2022 kandidoval v krajských voľbách na predsedu Prešovského samosprávneho kraja.

V apríli 2023 sa strana Život dohodla na spoločnej kandidátke so stranou SNS. V predčasných parlamentných voľbách získal 22 664 preferenčných hlasov a bol zvolený do NR SR. V októbri 2023 bol zvolený za štátneho tajomníka Ministerstva životného prostredia.

## Kritika
### Obvinenie z nebezpečného vyhrážania
Spolu s bratom Gregorom a otcom Štefanom (v tom čase rovnako poslancom NR SR) bol Filip Kuffa v roku 2022 obvinený vo veci nebezpečného vyhrážania voči kežmarskému farmárovi a popradskej spoločnosti Heba v súvislosti so sporom o vlastníctvo pozemkov. Kuffovci obvinenie odmietajú: *„Uvedené obvinenie je vykonštruované, politicky motivované, zakladá sa na vymyslenej udalosti, ktorá sa nestala a kde traja svedkovia vystupujú proti jednému.“*

## Osobný život
Je ženatý a má tri dcéry. Jeho otcom je poslanec NR SR Štefan Kuffa a jeho strýkom kňaz Marián Kuffa.

## Referencie

## Externé odkazy
* Filip Kuffa na webe Národnej rady SR
* Spravodajstvo týkajúce sa Filipa Kuffu na portáli agentúry SITA

Kategória:Slovenskí lesníci
Kategória:Slovenskí politici
Kategória:Slovenskí environmentalisti
Kategória:Poslanci NR SR (2020 – 2023)
Kategória:Poslanci NR SR (2023 – 2027)
Kategória:Politici ĽS Naše Slovensko
Kategória:Politici ŽIVOT – národná strana
Kategória:Absolventi Technickej univerzity vo Zvolene
Kategória:Osobnosti z Kežmarku
Kategória:Štátni tajomníci Ministerstva životného prostredia Slovenskej republiky
Londýnska zmluva (1827)

**Londýnska zmluva z roku 1827** () je zmluva podpísaná 6. júla 1827 medzi Spojeným kráľovstvom, Francúzskym kráľovstvom a Ruskom. Touto zmluvou bol pozastavený konflikt medzi Gréckom a Osmanskou ríšou počas gréckej vojny za nezávislosť. Tri európske mocnosti žiadali, aby bolo Grécko uznané za nezávislý štát, ale aby zároveň stále patrilo pod právomoc osmanského sultána. Osmanská ríša s touto podmienkou nesúhlasila, preto vypukla bitka pri Navarine, v ktorej Osmani prehrali a boli nútení uznať nezávislé Grécko.

## Referencie

## Literatúra
* C. M. Woodhouse, *The battle of Navarino* (Hoddler and Stoughton, 1965).

Kategória:Medzinárodné zmluvy
Kategória:1827
Krv (potravina)

**[[Krv]]** sa v mnohých kultúrach konzumuje ako potravina, často v kombinácii s mäsom. Krv môže byť vo forme krvavej klobásy, ako zahusťovadlo omáčok, či ako konzervovaná solená forma (v časoch nedostatku potravy) alebo v krvnej polievke. Ide o produkt z domestikovaných zvierat, ktorý sa získava na mieste a v čase, keď krv steká do nádoby a následne sa rýchlo skonzumuje alebo spracuje. V mnohých kultúrach je zviera zabité. V niektorých kultúrach je krv tabuizovaným jedlom.

Krv je vedľajším produktom pri zabíjaní. Skladá sa hlavne z bielkovín a vody a niekedy sa nazýva „tekuté mäso“, pretože má podobné zloženie ako chudé mäso. Na konzumáciu resp. spracovanie pre potravinárske účely je vhodná hygienicky odobratá, inak sa premieňa na krvnú múčku. V humánnej medicíne sa používa špeciálny typ zvieracej krvi.

## Použitie krvi
**v produktoch:**

* Krvavá klobása (krvavnička), je akákoľvek klobása vyrobená varením zvieracej krvi s plnkou, kým nie je dostatočne hustá na to, aby po ochladení stuhla. Najčastejšie sa používa prasacia alebo dobytčia krv. Typickými plnidlami sú mäso, tuk, cukrová kaša, chlieb, ryža, jačmeň a ovsené vločky.
* Tmavé tlačenky,
* polievky prdelačka,
* sušená krvná plazma – označovaná ako „živočíšna (bravčová) bielkovina“.

**ako prísada:**
* na dofarbovanie údenín (vďaka obsahu hemoglobínu)
* pre navýšenie obsahu bielkovín, napríklad v mäsových konzervách, paštétach alebo údeniny,
* na navýšenie nutričnej hodnoty,
* pre zlepšenie šťavnatosti mäsového výrobku,
* u nemastných výrobkov ako náhrada vaječného bielka (v pekárskom a cukrárenskom priemysle).

## Hygienicky odobratá krv
Krv sa získava bezprostredne po omráčení a usmrtení zvieraťa pomocou dutých nožov za prísnych hygienických postupov tak, aby nedochádzalo ku kontaminácii mikroorganizmami. Aby nedochádzalo k zrážaniu (koagulácii) krvi, používa sa jednak nepretržité miešanie, prudké ochladenie a ďalej potom napr. kyselina citrónová či citrónan sodný.

## Referencie

## Zdroj

Kategória:Potraviny
Anyone (pieseň Justina Biebera)

**„Anyone“** je pieseň od kanadského speváka Justina Biebera. Bola vydaná vydavateľstvom Def Jam Recordings 1. januára 2021 ako tretí singel pre jeho nadchádzajúci šiesty štúdiový album *[[Justice (album Justina Biebera)|Justice]].* Pieseň napísali Bieber, Michael Pollack, Raul Cubina a producenti Andrew Watt, Jon Bellion a The Monsters & Strangerz.

## Pozadie
Bieber 10. apríla 2020 počas živého vysielania na Instagrame prezradil, že nahral pieseň s názvom „Anyone“. 30. decembra 2020 na Twitteri oznámil, že skladba vyjde 1. januára 2021. Nasledujúci deň odhalil obal piesne a 15-sekundovú ukážku sprievodného videoklipu k piesni.

„Anyone“ je popová skladba inšpirovaná 80. a 90. rokmi s rytmickým pulzom. Skladba je dlhá tri minúty a 10 sekúnd.

## Hudobné video
Hudobné video malo premiéru na YouTube 1. januára 2021. Režíroval ho americký režisér a filmový producent Collin Tilley a zahrala si v ňom americká herečka Zoey Deutchová, ktorá vo videu hrá milenku Biebera. Bieber stvárňuje boxera zo 40. rokov, ktorého silná láska k jeho druhej polovičke inšpiruje trénovať a bojovať na jeho ceste stať sa šampiónom. Pre hudobné video zakryl všetky svoje tetovania.

## Referencie


## Zdroj
* 

Kategória:Piesne Justina Biebera
Kategória:Piesne z 2021
Kategória:Single z 2021
Pamätník

**Pamätník** môže byť:
*človek, ktorý niečo (v minulosti) sám zažil alebo bol očitý svedok niečoho, pozri pamätník (človek)
*dielo pripomínajúce nejakú udalosť, napr. pomník, stĺp, pozri napr. pomník
*inštitúcia, ktorá uchováva literárne pamiatky (napr. Pamätník slovenskej literatúry v Matici slovenskej)
*kniha obsahujúca texty, podpisy, kresby a pod. na pamiatku, synonymum: album, pozri pamätník (kniha)
Verbena

**Verbena** môže byť:
*(s veľkým V) vedecký názov rodu rastlín, ktorý sa po slovensky volá železník, pozri železník (rod)
*(s malým v) slovenský ľudový názov:
** rodu železník, pozri železník (rod)
** druhu železník lekársky, pozri železník lekársky

## Zdroje
Ján VIII. (alexandrijský patriarcha)

Svätý **Ján VIII.** (vlastným menom: **Júhanná ibn Ibsál**, v miestnej výslovnosti: **Johanná ben Ebsál**, známy aj ako *syn svätca*  **Ibn al-Kadís** alebo **Ibn el-Kedés**, ; * 13. storočie, Miniat Bani Chosaim† 29. máj 1320) bol koptský mních a klerik, 80. koptský patriarcha Alexandrie (koptský pápež) v rokoch 1300 až 1320. Bol posledným koptským pápežom, ktorý prebýval v Kostole svätého Merkúra v Káhire, preniesol patriarchálny trón do Kostola Panny Márie (Haret Zuweila). Chrám následne zostal sídlom koptských patriarchov až do roku 1660. Koptskou cirkvou je uctievaný ako svätý, v koptskom synaxári je jeho meno zaznačené 11. júna (podľa gregoriánskeho kalendára).

## Životopis
O jeho ranom živote sa veľa nevie. Stal sa mníchom v Kláštore Šahrán, kde pôsobil až dokým nebol 14. februára 1300 počas vlády sultána an-Násira ibn Kaláwúna vysvätený za alexandrijského patriarchu. Hoci jeho intronizácia nastala bez problémov, situácia pre Koptov sa už v roku 1301 radikálne zmenila. Mohol za to istý maghrebský vezír, ktorý prechádzal Egyptom počas svojej púte do Mekky. V Egypte ho pobúril akýsi bohatý kresťanský hodnostár, resp. presnejšie vplyv, aký kresťania mali na ekonomický život v Káhire, takže sa obrátil na sultána so žiadosťou o čo najtvrdší zásah proti nim. Už roku boli zavedené nové dane a viaceré potupujúce opatrenia. Kresťania museli nosiť modré turbany a modré opasky, nesmeli jazdiť na koňoch ale iba na osloch. Vezír chcel zájsť ešte ďalej a zničiť všetky chrámy v Káhire, čo sa mu však nepodarilo. Chrámy ale boli zatvorené a stupňovali sa útoky na ne. Moslimské historické dokumenty ani koptská *História patriarchov* nehovoria ako sa Ján v tomto okamihu zachoval. Situáciu sa podarilo vyriešiť až v roku 1303, keď mamlúckeho sultána navštívil vyslanec aragónskeho kráľa a bohatými darmi vymohol znovuotvorenie dvoch kresťanských chrámov v Káhire. Tento stav viedol k smene patriarchovho sídla z Kostola svätého Merkúra do Kostola Panny Márie, ktorý bol otvorený. Zmienky o Jánovom ďalšom živote sú strohé. Vykonal pohreb významného koptského svätca Barsúma. Možno odtiaľto pochádza jeho prezývka syn svätca (v zmysle duchovný syn). Zomrel 29. mája 1320. Pochovaný bol v kláštore v Šahráne (Dajr aš-Šahrán), z ktorého nasledovne vzišlo niekoľko koptských patriarchov.

## Referencie

Kategória:Koptskí pápeži
Kategória:Úmrtia 29. mája
Kategória:Úmrtia v 1320
Kategória:Narodenia v 13. storočí
Kategória:Koptskí orientálni ortodoxní svätci
Hudobný album (rozlišovacia stránka)

**Hudobný album** môže byť:
* súbor hudobných skladieb vydaný na jednom zvukovom nosiči, pozri hudobný album
* staršie (najmä v britskom prostredí): dlhohrajúca platňa
* súbor zvukových nosičov (gramofónových platní, CD platní a pod.) vydaný v spoločnom obale či spoločnej kazete, staršie najmä viaceré (spravidla dve) dlhohrajúce platne takto vydané
* kniha, ktorá je zbierkou (najmä kratších) hudobných skladieb (najmä na jednu tému), pozri hudobný album (kniha)

## Zdroje
Mount Mitchell (Severná Karolína)

**Mount Mitchell** () je najvyšší vrch Apalačských vrchov a najvyšší v Spojených štátoch východne od rieky Mississippi. Relatívna výška vrcholu je .

## Názov
V jazyku Čirokí je známy ako *Attakulla*. Skorší anglický názov bol *Black Dome*. Pôvodca súčasného názvu je prof. Elisha Mitchell (17931857) z University of North Carolina, ktorý sa zabil pri páde pri zisťovaní či je najvyšší na východ od Mississippi.

## Poloha
Vrch sa nachádza v Yancey County v časti Apalačských vrchov, *Black Mountains*. Mount Mitchell State Park je najstarší štátny park v štáte Severná Karolína. Najbližší vyšší vrch je v štáte Nové Mexiko, vo vzdialenosti viac než 1900 km.

## Referencie

## Iné projekty

## Zdroj

Kategória:Vrchy v Severnej Karolíne
Kategória:Najvyššie vrcholy štátov USA
Kategória:Dvojtisícovky v USA
Kategória:Vrchy v Apalačských vrchoch
Robotníctvo

**Robotníctvo** 
*robotníci, pozri robotník
*robotnícka trieda
*robotnícka práca; stav robotníkov

## Pozri aj
*roľníctvo
Tour Défense 2000

**Tour Défense 2000** (*Tour PH3*) je výšková budova nachádzajúca sa na predmestí Paríža Puteaux v štvrti La Défense.

Táto veža je najvyššou obytnou budovou vo Francúzsku. Má 47 poschodí a 370 apartmánov pre približne 900 obyvateľov. Na prízemí je umiestnená materská škola.

Bola postavená v období od apríla 1971 do novembra 1974.

## Externé odkazy
* Tour Défense 2000  v databáze *parisladefense.com*

Kategória:Mrakodrapy v La Défense
Kategória:Architektúra z 1974
Kategória:Stavby v departemente Hauts-de-Seine
Kategória:Puteaux
Radnica (Plovdiv)

**Radnica** (), alebo **Radničný dom** (), v minulosti známa aj ako **Okružná komora** () je budova radnice zo začiatku 20. storočia, nachádzajúca sa v centrálnej časti mesta Plovdiv v Plovdivskej oblasti v južnom Bulharsku.

## Lokalita
Budova plovdivskej radnice leží v centrálnej časti mesta Plovdiv na dnešnom námestí „Stefan Stambolov“ () a v susedstve tzv. „hlavnej“ ulice „Kňaz Aleksandăr I“ ().

## Dejiny a súčasnosť
V roku 1911 bola vypísaná celoštátna súťaž na projekt budovy pre centrálu vtedajšej tzv. Okružnej stálej komísie. Od tohto účelu bolo odvodené aj prvé meno budovy - *Okružná komora*. V súťaži zvíťazil architekt Nikola Nešov, ktorý stavbu naprojektoval. S výstavbou budovy sa začalo v roku 1912 a trvala do roku 1914, pričom bola prerušovaná v dôsledku balkánskych vojen. Oficiálne otvorenie budovy prebehlo následne v roku 1915. V budove boli umiestnené rôzne inštitúcie. Hneď od začiatku tam bola umiestnená ordinácia okružného lekára a neskôr aj inžinierske a poľnohospodárske služby, ako aj Okružné múzeum. Neskôr v budove sídlilo aj policajné riaditeľstvo a po roku 1959 aj komunistická tzv. *Ľudová rada*.

V súčasnosti budova plní čisto administratívne účely a je okrem úradov samotnej mestskej radnice aj sídlom okresného úradu.

## Charakteristika
Budova bola pôvodne stavaná ako centrála vtedajšej *Okružnej stálej komisie* (). Radnica si do súčasnosti zachovala svoj pôvodný vzhľad. Bola postavená v neobarokovom slohu a jej predné priečelie je bohato zdobené ornamentami. Autorom projektu radnice je sofijský architekt Nikola Nešov, ktorý ukončil štúdium architektúry v nemeckom Stuttgarte a na budove uplatnil veľké množstvo ozdobných prvkov vo forme arkád, pilastrov, girlánd a geometrických dekoratívnych ornamentov, ktoré sú typické aj pre ostatné stavby tohto autora na mnohých miestach Bulharska. Na centrálnej časti strechy je umiestnená ozdobná veža.

V interiéri je dôležitým prvkom široké schodisko, ktoré sa neskôr rozdvojuje a ako dvojramenné vedie od vchodu na druhé poschodie budovy. Hlavnou časťou interiéru je zasadacia sieň, ktorá sa nachádza na konci centrálnej časti poschodia. Sála je charakteristická aj zvonku, keďže časť fasády smerujúca do námestia, kde sa táto miestnosť nachádza, je vybavená vysokými arkádovitými oknami a balkónom. Stredom poschodia vedie koridor po ktorého bokoch sú umiestnené jednotlivé kancelárie.   

Priestor námestia pred budovou radnice je parkovo upravený s lavičkami.
 
## Galéria

The colourful fountain in front of City Hall - Plovdiv, Bulgaria 1.jpg|Pohľad na námestie s budovou radnice v noci
Plovdiv Town Hall.jpg|Pohľad na hlavné priečelie budovy radnice


## Referencie

## Iné projekty

Kategória:Stavby v Plovdive
Kategória:Radnice v Bulharsku
Kategória:Architektúra z 1914
Kategória:Novobarokové stavby v Bulharsku
Steve Sailer

**Steven Ernest Sailer** (* 20. december 1958) je americký paleokonzervatívny novinár, filmový kritik, blogger a publicista.

Je bývalým korešpondentom UPI a publicistom pre *Taki's Magazine* a *VDARE*, web spojený s bielou nadradenosťou, bielym nacionalizmom, a alternatívnou pravicou. Má za sebou históriu rasistických výrokov a bol označený za bieleho rasistu zo strany Southern Poverty Law Center a Columbia Journalism Review. Píše o rasových vzťahoch, rodových otázkach, politike, imigrácii, IQ, genetike, filmoch a športe. Od roku 2014 Sailer prestal publikovať osobný blog na svojej vlastnej webovej stránke a presunul ho do Unz Review, čo je online publikácia založená bývalým podnikateľom Ronom Unzom, ktorá propaguje antisemitizmus, popieranie holokaustu, konšpiračné teórie a biely rasistický materiál.

Sailer je známy tým, že propaguje rasistický fanatizmus a antiimigrantské teórie, v 90. rokoch sa mu pripisuje zásluha na zavedení pseudovedeckej rasovej teórie známej ako „ľudská biodiverzita“, pričom tento termín sa neskôr medzi alternatívnou pravicou začal používať ako eufemizmus pre vedecký rasizmus. Vo svojom príspevku pre *VDARE* Sailer opísal černochov ako ľudí, ktorým chýba „prirodzený úsudok“.

## Sailerova stratégia
Sailerova stratégia je označenie návrhu amerického konzervatívneho publicistu Stevena Sailera, podľa ktorého sa Republikánska strana má snažiť o rozšírenie politickej podpory belošskej voličskej základne.

Sailer túto myšlienku prvýkrát sformuloval v stĺpčeku pre antiimigrantský web *VDARE.com* publikovanom v novembri 2000. Navrhoval, aby sa republikánski prezidentskí kandidáti zamerali na belošskú robotnícku triedu namiesto vtedy presadzovanej snahy priblížiť sa Hispáncom.

Podľa Salieriho by malo byť kľúčovou snahou republikánov obmedziť imigráciu do Spojených štátov, čím by dosiahli zníženie konkurencie na trhu práce v prospech domácich, zväčša belošských robotníkov a zastavili nárast nebelošských menšín, ktoré podľa neho predstavujú prevažne voličov Demokratickej strany.

## Referencie

Kategória:Aktivisti USA
Kategória:Novinári USA
Kategória:Nacionalisti
Black Rose: A Rock Legend

***Black Rose: A Rock Legend*** je deviaty štúdiový album írskej rockovej skupiny Thin Lizzy. Bol vydaný v apríli 1979 spoločnosťou Vertigo Records a spolu s členmi skupiny ho produkoval Tony Visconti. Umiestnil sa na 2. priečke britskej hitparády. Ide o jediný kompletný album skupiny, ktorý s ňou nahral gitarista Gary Moore.

## Zoznam skladieb
# „Do Anything You Want To“ – 3:53
# „Toughest Street in Town“ – 4:01
# „S&M“ – 4:05
# „Waiting for an Alibi“ – 3:30
# „Sarah“ – 3:33
# „Got to Give It Up“ – 4:24
# „Get Out of Here“ – 3:37
# „With Love“ – 4:38
# „Róisín Dubh (Black Rose): A Rock Legend“ („Shenandoah“ / „Will You Go Lassie Go“ / „Danny Boy“ / „The Mason's Apron“) – 7:06

### Deluxe edícia
Nová remastrovaná a rozšírená edícia albumu *Black Rose: A Rock Legend* vyšla 27. júna 2011. Táto nová edícia je dvoj-CD s pôvodným albumom na disku 1 a bonusovým materiálom na disku 2

# „Just the Two of Us“ (B-strana singla „Do Anything You Want To“) – 2:47
# „A Night in the Life of a Blues Singer“ (longer version) – 5:44
# „Rockula (Rock Your Love)“ – 4:16
# „Don't Believe a Word“ (pomalá verzia s Lynottovým a Moorovým spevom) – 3:18
# „Toughest Street in Town“ (different version) – 3:58
# „S&M“ (Nassau sessions, 1978) – 3:18
# „Got to Give It Up“ (Nassau sessions, 1978) – 3:25
# „Cold Black Night“ (Nassau sessions, 1978)	– 3:37
# „With Love“ (Nassau sessions, 1978) – 4:33
# „Black Rose“ (Nassau sessions, 1978) – 4:04

## Obsadenie
;Thin Lizzy
* Phil Lynott – spev, basgitara, 12-strunová gitara
* Scott Gorham – gitara, sprievodné vokály
* Gary Moore – gitara, sprievodné vokály
* Brian Downey – bicie, perkusie

;Ostatní hudobníci
* Jimmy Bain – basgitara v skladbe „With Love“
*Huey Lewis – ústna harmonika v skladbách „Sarah“ a „With Love“
*Mark Nauseef – bicie v skladbe „Sarah“ (bez zásluh)

;Produkcia
*Tony Visconti – producent
*Kit Woolven – inžinier
*Will Reid Dick, Chris Tsangarides – pomocní inžinieri

## Referencie

## Zdroj

Kategória:Albumy skupiny Thin Lizzy
Kategória:Hudobné albumy z 1979
Kategória:Albumy Vertigo Records
Kategória:Albumy Warner Bros. Records
Chris Barron

**Chris Barron**, vlastným menom **Christopher Gross** (* 5. február 1968, Honolulu, Havaj, USA), je americký spevák a skladateľ, ktorý je známy ako hlavný spevák skupiny Spin Doctors.

## Životopis
Narodil sa v Honolulu, kde bol jeho otec umiestnený počas Vietnamskej vojny. Detstvo strávil v Bronxe a meste Rye, neskôr, keď mal osem rokov, sa na tri roky s rodičmi presťahoval do Austrálie.

Po návrate do Spojených štátov navštevoval strednú školu v Princetone v štáte New Jersey. Tu sproznal budúceho spoluhráča Johna Poppera.

Neskôr rok študoval na Bennington College vo Vermonte. Tam bol členom dvoch miestnych skupín: Dead Alcoholics With Boners a The Funbunnies.

V roku 1988 spolu s Johnom Popperom a Ericom Schenkmanom založili skupinu The Trucking Company, z ktorej onedlho Popper odišiel. Skupina sa neskôr premenovala na Spin Doctors.

Dňa 17. mája 1999, iba dva týždne pred vydaním albumu skupiny *Here Comes the Bride*, sa Barron zobudil neschopný rozprávať. Na turné sa ho síce snažil ako speváka zastúpiť Ivan Neville, ale zakrátko museli jeho zvyšok zrušiť.

Do septembra 2001 bola skupina Spin Doctors neaktívna.

Dňa 25. júla 2005 sa oženil s Laurou Benantiovou. O rok neskôr sa rozviedli. Neskôr si vzal herečku a speváčku Lindsay Nicole Chambersovú.

## Diskografia
### Sólová kariéra
* *Shag* – 2001
* „We're All New Yorkers Now“ – 2001 (9/11 memorial CD single)
* *Pancho and the Kid* – 2006
* *Songs from the Summer Sangria* – 2010 (Chris Barron and the Time Bandits)
* *Angels and One Armed Jugglers* – 2017

### Spin Doctors
**[[Pocket Full of Kryptonite]]* (1991)
**[[Turn It Upside Down]]* (1994)
**[[You've Got to Believe in Something]]* (1996)
**[[Here Comes the Bride (album)|Here Comes the Bride]]* (1999)
**[[Nice Talking to Me]]* (2005)
**[[If the River Was Whiskey]]* (2013)

## Referencie

## Zdroj

Kategória:Speváci USA
Kategória:Rockoví speváci USA
Kategória:Osobnosti z Honolulu
Výrobca automobilov

[náhľad|Automobilové podniky koncernu [Volkswagen]]

**Výrobca automobilov** (iné názvy: **výrobca áut**, **automobilový výrobca**; hovorovo: **automobilka**) je podnik resp. závod , v ktorom sa vyrábajú automobily. 

## Iné názvy
Podnik sa označuje aj ako **podnik na výrobu automobilov**/**áut**, **automobilový podnik**, **automobilová spoločnosť** alebo **automobilová firma** a závod sa označuje aj ako **závod**/**továreň na výrobu automobilov**/**áut**, **závod**/**továreň na automobily**/**autá**, **automobilový závod**, **automobilová továreň**, pričom ale tie z týchto názvov, ktoré neobsahujú slovo výroba, sa občas môžu vzťahovať aj na iné podniky či závody automobilového priemyslu.

## Charakteristika
Je to jeden z podnikov v odvetví automobilového priemyslu. Veľké koncerny vyrábajú v jednej automobilke často aj viac značiek. Medzi jednotlivými automobilkami vládne ostrý konkurenčný boj, ktorý núti automobilky neustále vylepšovať svoje automobily.

## Pozri aj
* Automobilový priemysel
* Strojárstvo

## Zdroj

## Ďalšie zdroje

Automobilky
Lykovec muránsky

**Lykovec muránsky** (*Daphne arbuscula*) je treťohorný relikt a endemit. Vyskytuje sa len na území Muránskej planiny a prežil v nezmenenej podobe od treťohôr, cez všetky doby ľadové. Je to 10 až 30 cm vysoký vždyzelený kríček, rastúci najmä na ťažko dostupných vápencových skalných zrázoch, v nadmorskej výške od 590 do 1330 m n. m. Optimálne podmienky má na južne exponovaných otvorených alebo málo zatienených svahoch, často ho však nájdeme aj na severných svahoch, spolu v približne 35 lokalitách Muránskej planiny. Populácie majú veľkosť od 10 do 500 jedincov.

Lykovec muránsky je symbolom Národného parku Muránska planina. Je chránený zákonom a zapísaný v Červenom zozname rastlín Slovenska ako ohrozený druh. Jej spoločenská hodnota je 230 EUR.

## Kvitnutie
Kvitne od apríla až do júna, tmavoružovými (občas bielymi) prenikavo voňavými kvetmi. Listy má čiarkovité až obrátene kopijovité, na okrajoch podvinuté, na vrcholoch tupé, kožovité. Jeho plody sú nenápadné kôstkovice, kryté suchými zvyškami kalicha. Tie však vytvára len zriedka.

## Referencie

## Iné projekty

Kategória:Flóra na Slovensku
Kategória:Vrabcovníkovité
Tour France

**Tour France** je výšková budova nachádzajúca sa na predmestí Paríža Puteaux v štvrti La Défense.

Nachádza sa na brehu rieky Seina v Paríži a je po Tour Défense 2000 najvyšším bytovým domom v Île-de-France.

## Slávny obyvateľ
Pri jeho stavbe nechal spevák Gilbert Bécaud umiestniť svoj klavír pomocou žeriavu na najvyššie poschodie ešte predtým, ako bola postavená strecha.

## Externé odkazy
* Tour France v databáze *emporis.com*

Kategória:Mrakodrapy v La Défense
Kategória:Architektúra z 1973
Kategória:Stavby v departemente Hauts-de-Seine
Kategória:Puteaux
Zoznam nemocníc v Košiciach

Toto je **zoznam nemocníc a zdravotníckych zariadení v Košiciach**.

## Poznámky



## Referencie

Zoznam
Nemocnice
.5: The Gray Chapter

***.5: The Gray Chapter*** je v poradí piatym albumom americkej metalovej skupiny Slipknot. Bol vydaný 21. októbra 2014 pod hlavičkou hudobného vydavateľstva Roadrunner Records. 

Oproti viac death metalovejšie pojatému All Hope Is Gone sa .5: The Gray Chapter prikláňa viac k thrash metalu, hoci skladbám taktiež nechýbajú pre kapelu tradične silné prvky alternatívneho metalu.

Tento album je venovaný zosnulému basgitaristovi skupiny Paulovi Grayovi, čo naznačuje aj názov samotného albumu. 

## Zoznam skladieb
# „XIX“ – 3:10 
# „Sarcastrophe“ – 5:06 
# „AOV“ – 5:32 
# „The Devil in I“ – 5:42 
# „Killpop“ – 3:45 
# „Skeptic“ – 4:46 
# „Lech“ – 4:50
# „Goodbye“ – 4:35
# „Nomadic“ – 4:18
# „The One That Kills the Least“ – 4:11
# „Custer“ – 4:14
# „Be Prepared for Hell“ – 1:57
# „The Negative One“ – 5:25
# „If Rain Is What You Want“ – 6:23

Kategória:Albumy skupiny Slipknot
Kategória:Hudobné albumy z 2014
We Are Not Your Kind

***We Are Not Your Kind*** je v poradí šiestym albumom americkej metalovej skupiny Slipknot. Bol vydaný 9. augusta 2019 pod hlavičkou hudobného vydavateľstva Roadrunner Records. 

Album We Are Not Your Kind predstavuje pomyselný návrat k nu metalovým koreňom spájajúc prvky ich albumov Slipknot a Vol 3.: Subliminal Verses. Zatiaľ čo prvá polovica albumu je čistým nu metalom, v druhej dochádza k väčšiemu experimentovaniu a je z hudobného hľadiska rôznorodejšia. Skladba A Liar's Funeral prekvapuje pomalými pasážami old-school death metalu, Red Flag zasa koketuje s thrash metalom, Spiders je zvláštna art-popová skladba, Orphan je akokeby vystrihnutá z albumu Iowa obsahujúca ťažkotonážne death metalové riffy a melodické refrény, My Pain je na druhú stranu atmosférická popová skladba ako od speváčky Bjork, Not Long for This World je alternatívnym metalom so silnou príchuťou grunge a záverečná Solway Firth spája death metal a thrash metal.

## Zoznam skladieb

# "Insert Coin"	- 1:38
# "Unsainted" - 4:20
# "Birth of the Cruel" - 4:35
# "Death Because of Death" - 1:20
# "Nero Forte" - 5:15
# "Critical Darling" - 6:25
# "A Liar's Funeral" - 5:27
# "Red Flag" - 4:11
# "What's Next" - 0:53
# "Spiders" - 4:03
# "Orphan" - 6:01
# "My Pain" - 6:48
# "Not Long for This World" - 6:35
# "Solway Firth" - 5:56

Kategória:Albumy skupiny Slipknot
Kategória:Hudobné albumy z 2019
Domašská ulica (Bratislava)

**Domašská ulica** je ulica v Bratislave, v mestskej časti Vrakuňa.

Domašská ulica je krátka jednosmerná ulica, ktorá spája Železničnú ulicu s Poľnohospodárskou vo Vrakuni. Na ulici sa nachádza len pár rodinných domov, žiadne služby ani firmy. Pomenovaná je po vodnej nádrži Veľká Domaša. Najbližšia zastávka mestskej hromadnej dopravy sa nachádza na Železničnej ulici.

## Dopravné spojenie

## Referencie

Kategória:Ulice vo Vrakuni
Plamienok

**Plamienok** môže byť:
* malý plameň, pozri plameň (horenie)
* v zoológii:
** slovenský názov rodu *Sephanoides* z čeľade kolibríkovité, pozri plamienok (kolibríkovité)
** "jazýček" v kanáliku plamienkovej bunky ploskavcov, pozri pod ploskavce
* v botanike: slovenský názov rodu *Clematis* z čeľade iskerníkovité, pozri plamienok (iskerníkovité)
* slovenský časopis farnosti Tesárske Mlyňany, pozri Plamienok (časopis)
* slovenský detský hospic, nezisková organizácia, pozri Plamienok (hospic)
Jakobín

**Jakobín** môže byť:
*príslušník jakobínov, pozri jakobíni
*prenesene: radikál, pozri radikalizmus
*historický názov francúzskych dominikánov, pozri dominikáni
*v ornitológii: 
** slovenský názov rodu *Florisuga* z čeľade kolibríkovité, pozri jakobín (rod)
** príslušník podčeľade jakobínorodé/jakobíny (Florisuginae), pozri jakobínorodé
*opera Antonína Dvořáka, pozri Jakobín (opera)